**Biopsi ry:n hallituksen kokous 17/2020**

**Zoom, 12.10.2020 kello 16.00**

**Läsnä**: Lauri Ryyppö, Henna Urhonen, Noora Salokorpi, Iida Salonen, Iina Koivisto, Frans Ek, Sini Saarimaa, Lyydia Saari, Antti Kiviaho, ~~Kaisla Walls~~, ~~Ella Lampela~~

**Lisäksi**: Tuulikki Suomela, Jenni Rapakko

Pöytäkirja

1. **Kokouksen avaus**

Puheenjohtaja avasi kokouksen kellon ollessa ajassa 16:04.

1. **Kokouksen toteaminen lailliseksi ja päätösvaltaiseksi**

Kokous todettiin lailliseksi ja päätösvaltaiseksi.

1. **Kokouksen järjestäytyminen**
	1. **Ääntenlaskijoiden ja pöytäkirjantarkastajien valinta**

Ääntenlaskijoiksi ja pöytäkirjantarkastajiksi valittiin Iida Salonen ja Frans Ek.

1. **Esityslistan hyväksyminen työjärjestykseksi**

Esityslista hyväksyttiin työjärjestykseksi sellaisenaan.

1. **Ilmoitusasiat**

Yritystiimi kokousti tänään, ja sponsorit ovat nyt kasassa. Haalaritilaus pyritään saamaan liikkeelle mahdollisimman nopeasti. Lisäksi kerhikselle tuleva sponsorilogotaulu tilataan pian.

1. **Raha-asiat**
	1. **Varallisuus**
		1. Pankkitilin saldo on 17 678,39 €
	2. **Sähköisesti hyväksytyt**
	3. **Hyväksyttävät**

Seuraavat maksut hyväksyttiin korvattavaksi:

* + 1. Adrenaliinipelit Oy – Biopsin paintball 935,00 €
		2. Suomen Biljardikauppa Oy – Biljarditarvikkeita Arvolle 49,00 €
		3. Osuuskunta Airo – Perämies Fuksiaisiin 25,00 €
	1. **Korvattavat**

Seuraavat maksut hyväksyttiin korvattavaksi:

* + 1. Rosa Korhonen – Menoja kerhiskahvista 31,32 €
1. **Tapahtumat**
	1. **Menneet**

Teatterireissu oli ja meni, tapahtuma oli järjestetty korona huomioon otettuna.

* 1. **Tulevat**
		1. **Hallituskähmintä**

Tapahtumassa jäsenistö pääsee tutustumaan hallitushommiin ja hallituslaisiin. Olisi hyvä saada erityisesti fuksien tietoon, millaista hallituksessa oleminen on, jotta he osaisivat hakea ensi vuoden hallituksen mukaan halutessaan.

Ehdotettiin, että hallituskähmintä voitaisiin yhdistää päivävaellukseen, joka järjestettäisiin Kintulammella tai vaihtoehtoisesti jonkinlainen Kyykkätapahtuma esimerkiksi Sorsapuistossa, Arvolla tai Kivenheiton takana olevalla hiekkakentällä.

Päädyttiin kyykkätapahtumaan sen ollessa helpompi järjestää ja osallistua. Pidetään tapahtuma 19.11. Lyydia ja Lauri miettivät tapahtumaa lisää. Pyritään saamaan mahdollisimman moni hallituslaisista paikalle.

* + 1. **School kahvit**

Opintokoordinaatiokokouksessa puhuttiin myös School-kahveista. Tässä tilanteessa ne olisi paras järjestää etänä, esimerkiksi Teamsin kautta. Ehdotetaan kahveja to 5.11. väliltä klo 10–14 ja to 12.11. väliltä klo 10–14. Lisäksi kysytään henkilökunnalle sopivia aikatauluja. Iida on yhteydessä asiasta.

* + 1. **Etätapahtuma**

On ollut puhetta, että olisi kiva järjestää jonkinlainen etätapahtuma. Taverna pystytään varaamaan vain 15 hengelle, joten peli-ilta järjestetään etänä. Tapahtumatiimi on tutkinut erilaisia vaihtoehtoja, ja ajatuksena oli hyödyntää Discordia keskusteluun. Tapahtumatiimi laittaa myös ohjeet jäsenistölle Discordin käyttöön. Päivä pysyy tapahtumalle samana kuin Tavernalle oli suunniteltu.

* + 1. **Maisterien ulkotapahtuma**

Henna ja Satu ovat suunnittelemassa maistereille jonkinlaista ulkotapahtumaa. Tarjolla voisi olla esimerkiksi glögiä tai kahvia. Suunnittelu on kesken.

* + 1. **Vuosijuhlat 2020**

Viime kokouksessa puhuttiin, että vuosijuhlien tilalla voitaisiin järjestää kakkukahvit, mutta koronatilanne on nyt muuttunut sen verran, että tämä ei enää ole järkevää. Yritystiimin toive on, että vuosijuhlat siirrettäisiin keväälle ja silloin järjestettäisiin isot juhlat. Koronatilanne silloin on kuitenkin tuntematon.

Yhtenä ehdotuksena annettiin, että pidettäisiin etävujut, jossa osallistujat saisivat hakea esimerkiksi kerhikseltä vujupaketin, joka sisältäisi esimerkiksi mainoksia sponsoreilta ja erilaisia juomia.

Vujutiimi keskustelee aiheesta, ja tekee päätöksen tilanteeseen. Frans tulee mukaan kokoustamaan yritystiimin puolesta.

* + 1. **Lokakuun tapahtumat**

Lokakuun etätapahtuman lisäksi on mietitty ulkositsejä. Tapahtumavastaavat laittoivat viestiä kesäteatterille, ja se on tällä hetkellä remontissa. Kesäteatterin vieressä olevan kesäkahvilan penkit ja pöydät ovat kuitenkin sitseille käytössä. Koska ulkotapahtumassa koronan uhka on pienempi ja lisäksi turvavälejä helpompi pitää, tapahtuma pyritään järjestämään. Ajatuksena oli noin 30 hengen sitsit. Tapahtuma suunnitellaan pidettäväksi pe 30.10. ja mahdollisesti vähän aikaisemmin päivällä jo, jotta olisi valoisaa eikä liian kylmä.

Lyydia poistui ajassa 17:05.

1. **Kuulumiset vastaavien kokouksesta**

Vastaavien kokous pidettiin 7.10., ja se meni hyvin.

Rosa on muuttanut kerhiksen koronaseurauslistaa.

Lisäksi ehdotettiin jonkinlaista hauskaa etätapahtumaa, jossa voitaisiin hyödyntää Kahoot:ia. Viikkotiedotteeseen pyydettiin myös aikaisempaa ja parempaa tiedotusta tapahtumista, ja tästä muistutetaan Ellaa ja Lyydiaa. Lisäksi kokouksien informaatiota toivottiin viikkotiedotteeseen.

Kokous järjestetään jossain vaiheessa mahdollisesti uudestaan, jos sille koetaan tarvetta.

Vastaavia kehotettiin myös koostamaan jonkinlaista listaa seuraavalle vastaaville tämän vuoden suunnitelmista, jotta niitä on helpompi toteuttaa ensi vuonna.

1. **Syyskokous 2020**

Syyskokousta pyritään järjestämään tänä vuonna tilanteen niin salliessa, mutta uhkana on sen siirtyminen myöhemmälle ajankohdalle.

Vuoden 2021 hallitukseen haluavia olisi hyvä kartoittaa ja pyrkiä huolehtimaan, että kaikille olisi jatkajat.

Dokumentaatiota olisi hyvä tuottaa tämän vuoden töistä ja suunnitelmista myös hallituslaisten toimesta. Lisäksi voitaisiin koostaa jonkinlainen nakkilista seuraavalle hallitukselle, jonne voitaisiin koostaa seuraavalle vuodelle oleellisia tehtäviä ja muuta muistettavaa. Lista lisätään Dropboxiin. Pidetään pohjana vuoden 2019 hallitukselle luotua nakkilistaa, joka löytyy myös Dropboxista..

Ennen seuraavaa kokousta kaikki voisivat täyttää omaan vastaavuusalueeseensa kuuluvia tehtäviä, joita voitaisiin sitten käydä tarkemmin läpi ensi kokouksessa.

1. **Hallituksen blogikirjoitus**

Lauri ehdotti blogipostausta, joka käsittelisi erilaisia vastaavapestejä. Tällainen tuli pari vuotta sitten, ja monet ovat kokeneet tämän hyödylliseksi.

Kaikki vastaavat voisivat postaukseen kirjoittaa omasta hallitusvuodestaan ja erityisesti omista pesteistään, jotta seuraavan vuoden hallituslaiset ja vastaavat saisivat infoa aiheesta. Sekä tämän vuoden hallituslaiset että toimarit kirjoittavat vastuualueistaan postaukseen.

Laitetaan deadlineksi kirjoituksille 2.11., ja postaus voitaisiin tehdä 5.11.

1. **Opintokoordinaatiokokous**

Opintokoordinaatiokokous pidettiin viime viikon tiistaina. Kokouksessa keskusteltiin kyselyn tuloksista ja siitä, kuinka asioita voitaisiin korjata. Aallos ja Kallioniemi ovat tietoisia, että Sisu ärsyttää opiskelijoita ja että sähköposteihin vastaaminen on välillä heikkoa. Jatkossa sähköposteihin pyritään laittamaan jonkinlainen kuittaus.

Lisäksi puhetta oli opintoneuvojasta, josta Iida laittoikin infoa jäsenistölle. Hakemuksia on tähän mennessä tullut yksi.

Lisäksi puhuttiin maisterien ongelmista, kun he eivät tiedä kurssien ajoituksista. Tätä pyritään keväällä parantamaan. Lisäksi tällöin pyritään saamaan ajoitustaulukko maisterisuuntauksille.

Halloped- ja hallitustoiminnasta voi myös hakea opintopisteitä.

Monien kurssien päällekkäisyyksien vuoksi Sisuun luodaan myös meille mallioppilas, jolla voidaan nähdä päällekkäisyydet jo ennen kurssien julkaisemista. Jos nyt huomaa jotakin päällekkäisiä kursseja, niistä tulee informoida heti esimerkiksi Aallosta.

Opettajatuutorit tulevat myös jatkossa neuvomaan ja auttamaan fukseja valinnaisten valitsemissa ja kokoamisessa.

1. **Vanhojen tenttien lisääminen uuteen tenttiarkistoon**

Henna laittoi tenttiarkistosta viestiä viime viikolla jäsenistölle. Eräs jäsen lähestyi Hennaa siitä, että hän on koko opiskelujensa ajan kerännyt tenttejä ylös. Henna alkoikin pohtia, kuinka vanhoja tenttejä tullaan lisäämään tenttiarkistoon.

Päädyttiin siihen, että jos kurssi vielä järjestetään, voidaan vanhatkin tentit ottaa tenttiarkistoon mukaan.

1. **Blogipostaukset**

Yritystiimin kokouksessa oli puhetta siitä, että blogiin tarvittaisiin uusia julkaisuja. Erityisesti blogipostaus blogivastaavan Timo Aholan fuksivuodesta puuttuu edelleen, vaikka se piti julkaista jo kesällä. Lisäksi Loimun kanssa yhteistyössä tehtäviä postauksia tulisi vielä tänä vuonna julkaista.

Lauri oli yhteydessä Timoon asiasta. Lisäksi Iida on laittanut Timolle ohjeita blogipostausten lisäämisestä nettisivuille. Lauri laittaa uuden muistutuksen, ja pyritään saamaan postaus perjantaihin mennessä nettisivuille.

1. **META**

Sähköpostiin oli tullut pyyntöä liittyä alumnivastaavien listalle, ja Lauri ainakin liittyy puheenjohtajan sähköpostilla tälle listalle.

Frans on ollut yhteydessä nettisivujen tekijään siitä, että saataisiin logokuvia lisättyä nettisivuille. Tekijä ei kuitenkaan ainakaan vielä ole vastannut.

Tampereen YK-yhdistys laittoi sähköpostia sähköpostilistallemme.

Antti poistui ajassa 17:44.

1. **Seuraavan kokouksen ajankohta**

Doodlataan seuraavan kokouksen ajankohta.

1. **Kokouksen päätös**

Puheenjohtaja päätti kokouksen kellon ollessa ajassa 17:46.

**Allekirjoitukset**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Lauri Ryyppö – Puheenjohtaja**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Noora Salokorpi – Sihteeri**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Iida Salonen – Pöytäkirjantarkastaja**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Frans Ek – Pöytäkirjantarkastaja**